Diari Oficial de la Generalitat Valenciana


Sumari del DOGV 99, del 25-03-1983 (1983/802161)

REIAL DECRET 4.107/1982, de 29 de desembre, sobre traspàs de funcions i serveis de l'Administració del Estat a la Comunitat Autònoma Valenciana en matèria d'Agricultura i Pesca.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1982/12/29/4107/dof/vci/html**

### Dades del document

Número de DOGV
:   99

Data del DOGV
:   25-03-1983

Secció del DOGV
:   DISPOSICIONS GENERALS

Número del document
:   1983/802161


Data del document
:   29-12-1982

Organisme emissor
:   Ministeri de la Presidència

Tipus de document
:   Reial decret

Reial Decret 4107/1982, de 29 de desembre, sobre traspàs de funcions i serveis de l'Administració de l'Estat a la Comunitat Autònoma Valenciana en matèria d'Agricultura i Pesca.  
El Reial Decret 4.015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Autònoma Valenciana.   
De conformitat amb el que disposa l'esmentat Reial Decret, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i legalitat, així com la necessitat de completar les transferències fins ara efectuades, adoptà en la reunió del dia 27 de desembre de 1982, l?oportú acord, la virtualitat práctica del qual exigeix l'aprovació pel Govern mitjançant Reial Decret, objectiu immediat d'aquest.   
En virtud d'açò, a proposta dels Minist res d 'Agricultura, Pesca i Alimentació i d'Administració Territorial, i prèvia deliberació del Consell de Ministres en la reunió del 29 de desembre de 1982,   
DECRETE:   
Article 1.er S'aprova l'acord de la Comissió Mixta de Transferències de la Comunitat Valenciana, de data 27 de desembre de 1982 pel qual es trasfereixen competències i funcions de l'Estat en matèria d'Agricultura i Pesca a la Generalitat Valenciana i se li traspassen els corresponents serveis i institucions i mitjans personals, materials i pressupostaris necessaris per a l'exercici d'aquelles.   
Art. 2.on 1. En conseqüència, queden transferides a la Generalitat Valenciana les competències a què fa referència l'acord inclòs com a annex I del present Reial Decret i traspassats a aquesta els serveis i institucions i els béns, drets i obligacions, així com el personal, crèdits pressupostaris i documentació i expedients que figuren en les relacions números 1 a 3 adjuntes al mateix acord de la Comissió Mixta indicada, en els termes i condicions que s'hi especifiquen.   
2. En l'annex II d'aquest Reial Decret s'inclouen les disposicions legals afectades per la present transferència.   
Art. 3.er Els traspassos a què fa referència aquest Reial Decret tindran efectivitat a partir del dia 1 de gener de 1983, assenyalat en l?acord de la Comissió Mixta.   
Art. 4.t Els crèdits pressupostaris que figuren detallats en la relació 3.2, com a baixes efectives, seran donats de baixa en els conceptes d'origen del pressupost prorrogats i transferits pel Ministeri d'Economia i Hisenda als conceptes habilitats en els capítols IV i Vll de la secció 32, destinats a finançar els serveis assumits pels Ens Pre-áutonòmics i Comunitats Autònomes, una vegada remesos a l'esmentat Departament per l'Oficina Pressupostària del Ministeri d'Agricultura, Pesca i Alimentació els certificats de retenció de crèdit, acompanyats d'un succint informe de la susdita oficina, per tal de complir les disposicions de l'annex 1, 1.er, apartat a), punt 2, de la Llei General de Pressupostos Generals de l'Estat per a 1 982.   
Art. 5.é Aquest Reial Decret entrarà en vigor el mateix dia de la seua publicació al «Boletín Oficial del Estado».   
DISPOSICIO DEROGATORIA  
Queden derogats els articles 2.on del Reial decret 2.917/1979, de 7 de desembre, i els 4.t, 5.é i 6.é del Reial Decret 299/1979, de 26 de gener.   
Madrid, a 29 de desembre de 1982,   
JOAN CARLES R.   
El Ministre de la Presidència,   
JAVIER MOSCOSO DEL PRADO I MUÑOZ  
ANNEX I  
El Sr. Gonzalo Puebla i la senyora Blanca Blanquer Prats, Secretaris de la Comissió Mixta de Transferències de l'Administració de l'Estat - Generalitat Valenciana,   
CERTIFIQUEN:   
Que a la sessió plenària de la Comissió celebrada el 27 de desembre de 1982, fou adoptat acord ratificant la proposta sobre transferències a la Comunitat Valenciana de les competències, funcions i serveis en matèria de Denòminacions d'Origen i Viticultura i Enologia, aprovada pel Ple de la Comissió Mixta de Transferències d'Agricultura, Pesca i Alimentació en la sessió de 21 de desembre de 1982, en els termes que tot seguit s'expressen:   
A) Reforència a normes constitucionals, estatutaries i legals, en què s'empara la transferència.   
La Constitució, en l'article 148, estableix que les Comunitats Autònomes podran assumir competències en matèria d'agricultura i ramaderia d'acord amb l'ordenació general de l'economia i, en l'article 149, que l?Estat té competència exclusiva sobre les bases i coordinació de la planificació general de l'activitat econòmica, comerç exterior i relacions internacionals.   
D'altra banda, l?Estatut d'Autonomia de la Comunitat Valenciana determina, en l'article 34, que correspon a la Comunitat Valenciana, d'acord amb les bases i l'ordenació de l'activitat econòmica general i la política monetària de l'Estat, en els termes del que disposen els articles 38, 131 i 149. 1, 11 i 13 de la Constitució, la competència exclusiva de denòminacions d'origen en col·laboració amb l'Estat.   
En base a aquestes previsions constitucionals i estatutàries és legalment possible que la Comunitat Valenciana tinga competències en matèries de Denòminacions d'Origen i Viticultura i Enologia, per la qual cosa hom procedeix ja a operar en aquest camp transferències de competències de tal índole.   
La Llei 25/1970, de 2 de desembre, atribueix a l?Institut Nacional de Denòminacions d'Origen (INDO) la realització d'activitats adreçades a l'orientació, vigilància i coordinació de les produccions emparades per denòminació d'origen, el qual en promourà el reconeixement i vetlarà pel seu prestigi.   
El Reial Decret 1.523/1977, de 13 de maig, adscriu a l'INDO les Estacions de Viticultura i Enologia amb les missions de ser unitats de suport d'aquest, centres de cultura i d'assessorament en matèria vitivinícola i unitats encarregades de l'expedició de certificats oficials d'anàlisi de vins.   
Conseqüentment, sembla necessari i resulta estrictament legal d'arribar a un acord sobre transferència de competències en les matèries esmentades a la Generalitat Valenciana per complir així els objectius de la seua creació i per a possibilitar l'exigència constitucional de l'òrganització territorial de l'Estat dissenyada.   
B) Competències i funcions que assumeix la Comunitat Autònoma i identificació dels serveis que es traspassen.   
1.er Es transfereixen a la Comunitat Valenciana dins del seu àmbit territorial, en els termes del present acord i dels Decrets i altres normes que el facen efectiu i siguen publicats al «Boletín Oficial del Estado», les competències següents:   
1. En matèria de Denòminacions d'Origen i a l'empar dels articles 34 de l?Estatut i 149 de la Constitució:   
a) Orientar, vigilar i coordinar la producció, elaboració i qualitat dels vins i d'altres productes emparats per denòminacions d'origen o per altres denòminacions, d'acord amb la reglamentació bàsica en aquestes matèries.   
b) Vigilar en el seu àmbit territorial la producció, elaboració i qualitat dels productes que hagen de quedar sotmesos al control de característiques de qualitat no incloses en el punt anterior, d'acord amb les normes bàsiques i segons les previsions que la legislació estatal establesca.   
c) Promoure i autoritzar, establint les consultes prèvies necessàries amb el Ministeri d'Agricultura, Pesca i Alimentació, les denòminacions d'origen.   
d) Vetlar pel prestigi de les denòminacions d'origen i perseguir-ne l'ús indegut.   
e) Col·laborar en les tasques de formació i conservación del cadastre vitícola i vinícola.   
f) Col·laborar, promoure o efectuar els estudis adequats per a la millora de la producció i de l'elaboració dels productes protegits per denòminacions d'origen, així com els estudis de mercat per a aquests i la promoció del consum.   
g) Vigilar l'actuació dels Consells Reguladors i prendre o proposar les mesures necessàries per tal d'aconseguir que aquests complesquen les pròpies finalitats.   
h) Aprovar els Reglaments de les denòminacions d' origen i elevar-los al Ministeri d 'Agricultura , Pesca i Alimentació per al seu coneixement i ratificació, casa que aquest farà sempre que aquells complesquen la normativa vigent .   
i) Constituir els Consells Reguladors de les denòminacions d'origen del seu exclusiu àmbit territorial segons la normativa vigent i dins del període establert de comú acord amb tots els Ens Territorials, amb caràcter general per a tots els Consells. En els Consells Reguladors de denòminacions específiques i denòminacions d'origen l'àmbit dels quals ultrapasse el d'un Ens Territorial, els Ens hi seran representats d'acord amb la normativa que sobre el tema s'establesca.   
j) Incoar i instruir els expedients per infraccions comeses per Empreses ubicades en el seu territori i no inscrites als registres de les denòminacions d'origen incloses en el seu àmbit territorial. La resolució s'efectuarà conformement a la legislació vigent en aquestes matèries.   
2. En matèria de Viticultura i Enologia:   
a) Dirigir i administrar les Estacions de Viticultura i Enologia ubicades en els territoris respectius.   
b) Assessorar en els problemes vitivinícoles que es plantegen al seu àmbit territorial respectiu.   
c) Estudiar, experimentar i difondre les tècniques més adients, tant per al conreu dels ceps a la zona com en l?elaboració dels vins que se n'obtinguen.   
d) Assessorar els Consells reguladors en els assumptes relacionats amb llurs missions específiques i constituir-se en òrgans de suport tècnic per a aquests.   
e) Efectuar anàlisis de productes vitivinícoles, a petició dels particulars o dels Organismes de l'Administració amb independència de la procedència d'aquests productes o de la radicació dels peticionaris, d'acord amb la normativa establerta amb caràcter general per l'Administració de l'Estat, i expedir-ne el corresponent certificat oficial.   
2.on Per a l'efectivitat de les competències i funcions esmentades es traspassen a la Generalitat Valenciana, receptora d'aquestes, els serveis i institucions següents del seu àmbit territorial:   
Estació de Viticultura i Enologia de Requena.   
C) Competències, serveis i funcions que es reserva l'Administració de l'Estat.   
Conseqüentment amb la relació de competències traspassades, romandran al Ministeri d'Agricultura, Pesca i Alimentació i continuaran sent de la seua competència per a ser exercides per ell mateix les funcions i activitats següents que té legalment atribuïdes.   
a) L'establiment de la reglamentació bàsica, consultades les Comunitats Autònomes si s'escau, per a la producció, elaboració i qualitat dels productes emparats per denòminacions d'origen o sotmeses al control de característiques de qualitat no incloses en denòminacions d'origen.   
b) La resolució sobre utilització de noms i marques que puguen confondre el consumidor o causar perjudici a tercers en matèria de denòminacions d'origen i denòminacions específiques.   
c) La ratificació i assumpció dels Reglaments de denòminació d'origen i denòminacions específiques als efectes de la seua promoció i defensa en l'àmbit nacional i internacional.   
d) L'establiment de la legislació bàsica reguladora de les normes de funcionament dels Consells Reguladors.   
e) La vigilància de les actuacions d'aquests per a exercir eficaçment la defensa de les denòminacions d'origen fora de l'àmbit territorial.   
f) La instrucció i resolució d'expedients per infraccions comeses per Empreses ubicades en un Ens Territorial en relació amb denòminacions d 'origen d 'un altre Ens Territorial. La incoació de l'expedient podrà ser realitzada per l'Administració de l'Estat o per qualsevol dels Ens Territorials afectats.   
g) L'establiment de la normativa general en matèria d'anàlisis de vins i productes derivats del raïm i d'altres productes sotmesos a denòminacions d'origen i denòminacions específiques.   
h) L'expedició dels certificats oficials per a l'exportació, si s'escau, en base als corresponents certificats oficials d'anàlisi.   
i) La supervisió de la metodología analítica de les Estacions de Viticultura i Enologia per tal de coordinarles amb les dels laboratoris de l'Administració de l'Estat i d'unificar les metodologies.   
j) Les relacions internacionals en matèria de denòminacions d'origen i específiques.   
k) La coordinació dels Consells Reguladors.   
D) Funcions en què han de concórrer l'Administració de l'Estat i la de la Comunitat Autònoma i forma de cooperació.   
Es desenvoluparan coordinadament entre el Ministeri d'Agricultura, Pesca i Alimentació i la Comunitat Valenciana, conformement als mecanismes que en cada cas s'assenyalen, les funcions i competències següents:   
a) El període de constitució, amb caràcter general, per als Consells Reguladors, s'establirà per l?Administració de l'Estat d'acord amb els Ens Territorials.   
b) Per a la gestió de les exaccions parafiscals i recaptació de les multes, hom s'avindrà al que disposa la legislació vigent.   
c) Les Estacions de Viticultura i Enologia participaran en la realització de programes, treballs de col·laboració i tasques que tinguen repercussió a l'àmbit nacional i internacional.   
d) La coordinació en les matèries transferides es realitzarà a través de l'oportú mecanisme establert o que s'establesca.   
e) El Ministeri d'Agricultura, Pesca i Alimentació, en la mesura de les seues possibilitats, prestarà suport tècnic i material a aquells Ens que elsol·liciten per al desenvolupament de llurs activitats en les matèries transferides.   
E) Béns, drets i obligacions de l'Estat que es traspassen.   
Es traspassen a la Generalitat Valenciana els béns, drets i obligacions de l'Estat inclosos en l'inventari detallat de la relació adjunta número 1, on queden identificats els immobles, mobles i les concessions i contractes afectats pel traspàs. Aquests traspassos es formalitzaran d'acord amb el que estableix la disposició transitòria quarta de l'Estatut d'Autonomia i d'altres disposicions aplicables en cada cas.   
F) Personal adscrit als serveis i institucions que es traspassen.   
1. El personal adscrit als serveis i institucions traspassats i que es referencia nòminalment en la relació adjunta número 2, continuaran amb aquesta adscripció, i passaran a dependre de la Comunitat Valenciana en els termes legalment previstos per l'Estatut d'Autonomia i d'altres normes aplicables en cada cas, i en les mateixes circumstàncies que s'especifiquen en la relació adjunta i amb el seu número de Registre de Personal.   
2. La Subsecretaria del Ministeri d'Agricultura, Pesca i Alimentació i d'altres òrgans competents en matèria de personal comunicaran als interessats el traspàs. També remetran als òrgans competents de la Comunitat Valenciana una còpia de tots els expedients d'aquest personal transferit, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
G) Llocs de treball vacants que es traspassen.   
Els llocs de treball vacants que es traspassen són els que es detallen a la relació adjunta número 2.2, amb indicació del Cos a què són adscrits, nivell orgànic i dotació pressupostària corresponent.   
H) Valoració provisional de les càrregues financeres dels serveis traspassats.   
Queda pendent el càlcul definitiu del cost efectiu dels serveis que es traspassen, que haurà de ser aprovat pel Consell de Ministres a proposta de la Comissió Mixta, abans de l?1 de juliol de 1983. Per aquesta raó no es publica la relació 3.1.   
2. Els recursos financers que es destinen a sufragar les despeses originades pels serveis traspassats durant l'exercici 1983 figuren a la relació 3.2. La quantia d'aquests recursos ha estat determinada amb dades dels Pressupostos Generals de l'Estat per a 1982. Aquestes quanties hauran d'actualitzar-se només es coneguen els pressupostos per a 1983 i la valoració definitiva a què fa referència l'apartat anterior.   
I) Docamentació i expedients dels serveis que es traspassen.   
El lliurament de la documentació i expedients dels serveis traspassats es realitzarà en el termini d'un mes.   
J) Data d'efectivitat de les transferències.   
Les transferències de competències i els traspasos de mitjans objecte d'aquest acord tindran efectivitat a partir de l?1 de gener de 1983.   
I perquè conste, expedim aquesta certificació a Madrid, a 27 de desembre de 1982.-Els Secretaris, Gonzalo Puebla de Diego i Blanca Blanquer Prats.   
El Sr. Gonzalo Puebla de Diego i la Senyora Blanca Blanquer Prats, Secretaris de la Comissió Mixta de Transferències de l'Administració de l'Estat-Generalitat Valenciana,   
CERFIFIQUEN:   
Que en la sessió plenària de la Comissió celebrada el 27 de desembre de 1982 fon adoptat acord ratificant la proposta sobre transferències a la Comunitat Valenciana de les competències, funcions i serveis, en matèria d'Ensenyaments Professionals Nàutico-Pesquers, aprovat pel Ple de la Comissió Mixta de Transferències d'Agricultura, Pesca i Alimentació en la sessió del 21 de desembre de 1982, en els termes que s'expressen tot seguit:   
A) Referència a normes constitucionals i estatutàries i legals en què s?empara la transferència.   
La Constitució, en l'article 149, estableix que l?Estat té competència exclusiva sobre regulació de les condicions d'obtenció, expedició i homologació de títols acadèmics i professionals, i normes bàsiques per al desenvolupament de l'article 27 de la Constitució, a fi de garantir el compliment de les obligacions dels poders públics en aquesta matèria, concretament en allò que fa referència a la programació general de l'ensenyament i a la inspecció i homologació del sistema educatiu.   
D'altra banda, l?Estatut d'Autonomia de la Comunitat Valenciana, en l'article 35, estableix que és de la competència plena de la Generalitat Valenciana la regulació i administració de l'ensenyament en tota l'extensió, nivells i graus, modalitats i especialitats, en l'àmbit de les seues competències, sense perjudici del que disposa l'article 27 de la Constitució i Lleis Orgàniques que, conformement a l'apartat 1 de l'article 81 d'aquesta, el desenvolupen, de les facultats que atribueix a l'Estat el número 30 de l'apartat 1, de l?article 149 de la Constitució i de l'alta inspecció per al compliment i garantia.   
En base a aquestes previsions constitucionals i estatutàries, és legalment possible que la Comunitat Valenciana tinga competències en Ensenyaments Professionals Nàutico-Pesquers, per la qual cosa escau d'operar ja en aquest camp transferències de competències de tal índole.   
El Reial Decret 835/1981, de 8 de maig, i d'altres disposicions complementàries atribueixen al Patronat de Promoció de la Formació Professional Nàutico-Pesquera les funcions en ensenyaments professionals nàutico-pesquers.   
Conseqüentment, sembla necessari i resulta estrictament legal d'arribar a un acord sobre transferència de competències en la matèria indicada a la Generalitat Valenciana per complir així els objectius de la seua creació i per a possibilitar l'exigència constitucional de l'òrganització territorial de l'Estat dissenyada.   
B) Competències i funcions que assumeix la Comunitat Autònoma i identificació dels serveis que es traspassen.   
1.er Es transfereixen a la Comunitat Valenciana per a la seua execució en l'àmbit territorial, i en els termes d'aquest acord i dels Decrets i d'altres normes que el facen efectiu i es publiquen al «Boletín Oficial del Estado», les competències seguents:   
a) L'exercici de la Inspecció Tècnica.   
b) L'elaboració, aprovació, execució i control de programes d'inversions en coordinació amb la política econòmica general de l?Estat.   
c) L'elaboració i l'aprovació de les previsions de necessitats de personal dels Centres docents i dels serveis administratius que es trasfereixen, d'acord amb la legislació vigent a cada moment.   
d) La creació, transformació, ampliació, classificació i supressió dels Instituts Politècnies, Centres, Escoles, Seccions i Unitats Públiques de Formació Professional i Formació Permanent d'Adults en règim ordinari o amb caràeter experimental.   
e) L'elaboració i l'aprovació de plans, programes d'estudi i orientacions pedagògiques d'ensenyaments professionals nàutico-pesquers, tant en règim ordinari com de caràcter experimental, respectant l'ordenació general del sistema educatiu, així com els ensenyaments mínims la determinació dels quals, a efectes de complir les condicions d'obtenció i d'expedició de títols acadèmics i professionals, correspon a l?Estat.   
f) El nomenament, trasllat, promoció, perfeccionament i mobilitat del personal docent i no docent adscrit als Centres i serveis transferits.   
g) La selecció i el nomenament de Directors de Centres Públics docents.   
h) Les propostes i tramitació de declaracions d'interés social de carácter preferent de les obres de construcció, modificació o ampliació de Centres docents.   
i) La formulació i l'aprovació del règim d'autoritzacions i supressions d'ensenyaments reglats o no reglats, en cada Centre d'ensenyament professional nàutico-pesquer, així com tot allò relacionat amb el seu règim jurídic, administratiu i econòmic, en coordinació amb la política general de l'Estat.   
j) La determinació del règim jurídic i administratiu dels Centres, així com la tramitació i resolució de les sol·licituds d'autorització, de modificació i cessament d'activitats dels Centres privats, tot açò de conformitat amb la legislació vigent.   
k) La part de recursos que administra el Patronat de Promoció de la Formació Professional Marítimo-Pesquera corresponent a l'àmbit territorial de la Comunitat Autònoma.   
I) L?aprovació dels llibres de text i altre material didàctic en què es concreten els plans, programes d'estudi i orientacions pedagògiques a què fa referència l'apartat e) anterior.   
m) La tramitació i resolució dels expedients per a la concessió de subvencions a la gratuïtat, tot respectant en tot cas els mínims que amb caràcter general establesca l'Estat.   
n) La protecció i assistència als alumnes dels Centres docents d'Ensenyament Professional Nàutico-Pesquer, així com la regulació i gestió del règim de beques i ajuts de tota mena mitjançant la convocatòria i concessió d'aquestes.   
ñ) L'execució dels Tractats o Convenis internacionals, sense perjudici de la competència exclusiva atribuïda a l'Estat en matèria de relacions internacionals, conformement a l'article 149 de la Constitució.   
2.on Per a l'efectivitat de les competències i de les funcions realitzades es traspassen a la Generalitat Valenciana, receptora d'aquestes, els serveis i institucions següents en el seu àmbit territorial, per tal com exerceixen les funcions transferides:   
Institut Politècnic d'Alacant.   
C) Competències, serveis i funcions que es reserva l'Administració de l'Estat.   
Conseqüentment amb la relació de competències traspassades, romandran en el Ministeri d'Agricultura, Pesca i Alimentació i continuaran sent de la seua competència per a ser exercides per aquell, les funcions i activitats següents que té legalment atribuïdes:   
a) L'ordenació general del sistema educatiu i la determinació dels ensenyaments mínims obligatoris.   
b) La regulació de les condicions d'obtenció, expedició i homologació dels títols professionals.   
c) La declaració d'interés social i interés social amb caràcter preferent de les obres de construcció, modificació o ampliació dels Centres docents.   
d) L'establiment dels mínims per a la concessió de subvencions a la gratuïtat.   
e) L'alta inspecció.   
f) Les relacions internacionals.   
D) Funcions en què han de concórrer l'Administració de l'Estat i la de la Comunitat Autònoma i forma de cooperació.   
Es desenvoluparan coordinadament entre el Ministeri d'Agricultura, Pesca i Alimentació, i la Comunitat Valenciana, de conformitat amb els mecanismes que en cada cas s'assenyalen, les funcions i competències següents:   
a) La inscripció de tots els Centres públics i privats en el seu àmbit territorial és competència de la Comunitat Valenciana. Per això aquests establiran el seu propi registre, coordinat amb l'Estat, a efecte del qual remetran còpia de tots els expedients d'inscripció. D'altra banda, l?Administració de l'Estat remetrà a la Comunitat Valenciana la relació de tots els Centres públics o privats amb seu al territori d'aquesta i que figuren inscrits al seu Registre de Centres.   
b) La Comunitat Valenciana serà informada en l'elaboració dels Tractats o Convenis internacionals relatius a la formació nàutico-pesquera.   
c) El Ministeri d'Agricultura, Pesca i Alimentació, en la mesura de les seues possibilitats, prestarà suport tècnic i material a la Comunitat Valenciana, quan ho sol·licite per al desenvolupament de les seues activitats en la matèria transferida.   
d) La fixació del contingent d'alumnes estrangers o procedents d'altres Comunitats Autònomes que cursaran estudis als Instituts o Centres Nàutico-Pesquers administrats per la Comunitat Autònoma.   
E) Béns, drets i obligacions de l'Estat que es traspassen.  
Es traspassen a la Generalitat Valenciana els béns, drets i obligacions de l'Estat inclosos en l'inventari detallat a la relació adjunta número 1, on queden identificats els immobles, mables i les concessions i contractes afectats pel traspàs. Aquests traspassos es formalitzaran d'acord amb el que estableix la disposició transitòria quarta de l'Estatut d'Autonomia i d'altres disposicions aplicables en cada cas.   
F) Personal adscrit als serveis i institucions que es traspassen.   
1. El personal adscrit als serveis i institucions traspassades i que és referenciat nòminalment a la relació adjunta número 2, continuarà amb aquesta adscripció, passant a dependre de la Comunitat Valenciana en els termes legalment previstos per l'Estatut d'Autonomia i les altres normes en cada cas aplicables i en les mateixes circumstàncies que s'especifiquen en la relació adjunta i amb el seu número de Registre Personal.   
2. La Subsecretaria del Ministeri d'Agricultura, Pesca i Alimentació i d'altres òrgans competents en matèria de personal, notificaran als interessats el traspàs. També remetran als òrgans competents de la Comunitat Valenciana una còpia de tots els expedients d'aquest personal transferit, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
G) Llocs de treball vacants que es traspassen.   
Els llocs de treball vacants que es traspassen són els detallats en la relació adjunta número 2.2, amb indicació del Cos a què estan adscrits, nivell orgànic i dotació pressupostària corresponent.   
H) Valoració provisional de les càrregues financeres dels serveis traspassats   
1. Queda pendent el càlcul definitiu del cost efectiu dels serveis que es traspassen, que haurà de ser aprovat pel Consell de Ministres a proposta de la Comissió Mixta. Per aquesta raó no es publica la relació 3.1.   
2. Els recursos financers que provisionalment es destinen a sufragar les despeses originades pels serveis que es traspassen durant l'exercici de 1983 figuren en la relació 3.2. La quantia d'aquests recursos s?ha determinat amb dades dels pressupostos Generals de l'Estat per a 1982. Aquestes quanties hauran d'actualitzar-se només es coneguen els pressupostos per a 1983 i la valoració definitiva a què fa referència l'apartat anterior.   
I) Documentació i expedients dels serveis que es traspassen.   
El lliurament de la documentació i dels expedients dels serveis traspassats es realitzarà en el termini d'un mes.   
J) Data d'efectivitat de les transferències.   
Les transferències de competències i els traspassos de mitjans objecte d'aquest acord tindran efectivitat a partir de l?1 de gener de 1983.   
I perquè conste, expedim aquesta certificació en Madrid, a 27 de desembre de 1982.-Els Secretaris, Gonzalo Puebla de Diego i Blanca Blanquer Prats.   
ANNEX II  
Relació de disposicions legals afectades per la transferència  
Matèria o competència Disposició afectada  
Viticultura i Enologia. Reial Decret 1.523/1977, de 13 de maig.  
Denominacions d'Origen Articles 84, 85, 86, 94 i 100 de la Lley 25/1970, de 2 de desembre. Article 100, apartats 1, 2, 3, 4, 5, 7, 8 i 10 del Decret 835/1972, de 23 de març.   
Formació Nàutico-Pesquera Reial Decret 835/1981, de 8 de maig, i disposicions concordants.   
Veure imatge


Còpia Permalink ELI